**PÁPAI TÖBBCÉLÚ KISTÉRSÉGI**

**TÁRSULÁS ELNÖKE**

**8500 PÁPA, Csáky László u. 12.**

Előterjesztés

a Pápai Többcélú Kistérségi Társulás Társulási Tanácsa

2013. február 21-i ülésére

Tárgy: 2013. évi térítési díj módosítása.

Tisztelt Társulási Tanács!

A szociális igazgatásról és szociális ellátásokról szóló 1993. évi III. törvény (továbbiakban: Szoctv.) 4. § (1) bekezdése ma) pont alapján a helyi önkormányzatok társulása állami fenntartónak minősül.

A Szoctv. 92/B. § (1) bekezdés a) pontja szerint a térítési díj meghatározása a személyes gondoskodást nyújtó szociális szolgáltató, illetve intézmény fenntartójának feladata. Az intézményi térítési díj számításának módját a Szoctv. 115. § (1) bekezdése határozza meg: az intézményi térítési díj a szolgáltatási önköltség és a normatív állami hozzájárulás különbözete. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják. A Szoctv. 114. § (3) bekezdésben foglaltak alapján ingyenes ellátásban kell részesíteni azt a jogosultat, aki jövedelemmel nem rendelkezik.

A feladatellátáshoz 2012. december 11-én – az akkor ismert információk szerint – a 2013. évben a költségvetési törvénytervezet 2. számú melléklete alapján lehetett a térítési díj összegére javaslatot tenni, melynek összege 350 Ft/óra volt.

Időközben megjelent Magyarország 2013. évi költségvetéséről szóló 2012. évi CCIV. törvény, mely alapján a jogszabályi rendelkezések figyelembe ételével a térítési díj felülvizsgálatát elvégeztük.

Tekintettel arra, hogy a normatív támogatás összege magasabb lett, így a gondozási díj fizetendő összegét csökkenteni kell.

Figyelemmel a társulás átalakításának jogszabályból adódó kötelezettségére, valamint a megváltozott finanszírozásra, a 2013. évre vonatkozó térítési díj összegét 350 Ft/óra helyett 260 Ft/óra összegben javaslom megállapítani

A Szoctv. 92. § (1) bekezdésében foglaltak alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a helyi önkormányzat, ha a fenntartó társulás vagy többcélú kistérségi társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.

A társulási tanács 2011. május 5-i ülésén hozott döntés alapján erre a feladatra Nemesszalók Község Önkormányzata került kijelölésre, így a feladatellátásban érintett településeknek helyi szinten nem kell megerősíteni a kijelölt önkormányzat által alkotott rendeletet.

Kérem a Tisztelt Társulási Tanácsot, hogy az előterjesztést megtárgyalni és az alábbi határozati javaslatot elfogadni szíveskedjen.

Pápa, 2013. február 4.

Kunszt Szabolcs

elnök

**Pápai Többcélú Kistérségi Társulás Társulási Tanács**

**/2013. (II. 21.) határozata**

A Pápai Többcélú Kistérségi Társulás Társulási Tanácsa a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendeletmódosítás tervezetét az előterjesztés szerint jóváhagyja.

A Társulási Tanács felkéri a Munkaszervezetet vezetőt, hogy a rendeletmódosítás tervezetének Nemesszalók Község Önkormányzata részére történő megküldéséről, továbbá a gondozásban részesülők értesítéséről gondoskodjon.

A térítési díj összege 2013. január 1-jén lép hatályba.

Határidő: azonnal

Felelős: : Svasticsné Hegedűs Henriett munkaszervezet vezető

Nemesszalók Község Önkormányzata Képviselőtestületének

…./2013.(….) önkormányzati rendelet tervezete a

Pápai Többcélú Kistérségi Társulás által biztosított

személyes gondoskodást nyújtó ellátásokról, azok igénybevételének rendjéről,

a fizetendő térítési díjak megállapításáról szóló

8/2011.(VII.6.) önkormányzati rendelet módosításáról

Nemesszalók Község Önkormányzatának Képviselőtestülete a szociális igazgatásról és szociális ellátásokról szóló 1993. évi III. törvény 10. § (1) bekezdése, 58/B. § (2) bekezdése, 92. § (1)-(2) bekezdése, a 115. §-a,valamint a gyermekek védelméről és a gyámügyi igazgatásról szóló 1997. évi XXXI. törvény 29. §-a, a 131. § (1), 147. § (1)bekezdésében kapott felhatalmazás alapján, a Magyarország helyi önkormányzatokról szóló 2011. évi CLXXXIX. törvény 13. § (1) bekezdésében meghatározott feladatkörében eljárva alapján az alábbi rendeletet alkotja:

1. §

A Pápai Többcélú Kistérségi Társulás által biztosított személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 8/2011.(VII.6.) önkormányzati rendelet 1. melléklete helyébe a rendelet 1. melléklete lép.

1. §

Ez a rendelet 2013. március 1-én lép hatályba. Rendelkezéseit 2013. január 1-től kell alkalmazni.

Nemesszalók, 2012. ………..

1. melléklet a …/2013.(…) önkormányzati rendelethez

„1. melléklet a 8/2011.(VII.6.) önkormányzati rendelethez

|  |  |  |  |  |
| --- | --- | --- | --- | --- |
| szociális alapszolgáltatás | Önköltség  Ft/ó | Normatíva  Ft/ó | Önköltség és  normatíva  különbözete Ft/óra | Intézményi térítési díj  Ft/fő/óra |
| házi  segítségnyújtás | 983 | 723 | 260 | 260 |